<p style="text-align: justify;">Október 6-án csütörtökön 18:30-kor várunk Benneteket, hogy megnézzük a Csend című Bergman filmet. Fruzsi javaslatára egy mini sorozatot tervezünk, következő két film a Rítus és a Kígyótojás lesz.</p>
<p style="text-align: justify;">"Bergman talán egyik legszebb irodalmi forgatókönyve A csend, melyből poétikus filmet alkotott. A csend filmjét. Szereplői egy tízéves fiú, Johan, édesanyja Anna, s Eszter. Némán utaznak, hárman, a vonaton. Ki tudja merre és hová. Johan a párás ablakra betűket ír, édesanyja narancsot bontogat, míg Eszter szemét lehunyva pihen. Arca sápadt és elkínzott. Fullasztó köhögés rázza meg. Beteg. Eszter megnyugtatja kísérőit, hogy semmi baja, s nem akar kórházba menni.</p>
<p style="text-align: justify;">A trilógia befejező darabját - a rendező huszonötödik filmjét - "negatív lenyomatként" jellemezte. Mit tegyünk, milyenek vagyunk szeretet, kapcsolatok, hit nélkül, hogyan létezhetünk, ha Isten hallgat."  (kivételesen a PORT.hu-ról)</p>
<p style="text-align: justify;"><span class="Apple-style-span" style="font-size: 15px; font-weight: bold;">Jól öltözzetek fel, mert hideg lesz!</span></p>