<p style="text-align: justify;">Nagy várakozással tekintett e sorok írója a július 3-i eseményre. A fejünkbe vettük, hogy a neten közvetítjük, de különböző technikai okok miatt ez nem jött össze, maradt az (egykamerás) rögzítés.</p>
<p style="text-align: justify;"><a href="http://oroszlanklub.com/wp-content/uploads/2018/07/dsg_2911_std.jpg"><img class="alignright size-medium wp-image-2701" src="http://oroszlanklub.com/wp-content/uploads/2018/07/dsg_2911_std-300x200.jpg" alt="" width="300" height="200" /></a>A délutáni találkozó érdekességét fokozta, hogy 14 órára hivatalos volt a klubba Sós Éva újságíró és egy fotós, a <a href="http://gyartastrend.hu/">gyartastrend.hu</a> munkatársai. A beszélgetésen mi is részt vehettünk. Igen tanulságos volt, különösen összevetve a következő, inkább tudománytörténeti jellegű előadással.</p>
<p style="text-align: justify;">Nem hivatalos, baráti összejövetelre készültünk és az is kerekedett a dologból - emlékezve olyan történésekre, amelyek inkább a osztálytársak között merülhetnek fel, baráti körben. A videó megtekintése és publikálása során azonban arra jutottunk (pontosabban Lajos javasolta), hogy vágjunk ki belőle bizonyos részleteket, véleményeket, nézeteket. Ez érthető és méltányolható, hiszen szakmai körökben igen ismert személyiségről van szó.</p>
<p style="text-align: justify;">Köszönjük Lajosnak a nyíltságot, a szókimondást, mellyel megörvendeztetett bennünket. Legyen ez a megjelentek ajándéka. Természetesen azoknak sem kell kétségbe esniük, akik csak a vágott videót tudják megnézni, mert azt a célt, hogy egy kiváló szakember életútját, munkásságát, szakmai karrierjét bemutassuk, sőt némi látásformálást elérjünk a végeselemes módszer ismertetésével, azt hiszem teljesítettük.</p>
<p style="text-align: justify;">Ismételten megköszönöm Komzsik Lajos barátunknak, egykori osztálytársunknak, hogy korábbi tartózkodását félretéve nem csak, hogy meglátogatott bennünket, még egy kis előadással is készült. Köszönöm a megjelentek érdeklődését, az észrevételeket.</p>
<p style="text-align: justify;"><iframe src="https://www.youtube.com/embed/9_PKR2tF078?rel=0" width="640" height="360" frameborder="0" allowfullscreen="allowfullscreen"></iframe></p>
<p style="text-align: justify;">Azokat, akiket az ismeretterjesztésen túl a matematika is érdekel (vagy csak egy kicsit borzongani szeretnének) tanulmányozhatják Lajos topológiai optimalizációról szóló bevezető előadását (amiről egyébként az előadásban is beszél, mint a 2000-es évek egyik fő fejlesztéséről).</p>
[pdf-embedder url="http://oroszlanklub.com/wp-content/uploads/2018/07/Introduction-_to_topology_optimization_seminar.pdf" title="Introduction _to_topology_optimization_seminar"]
<p style="text-align: justify;">Meglepő/vidám pontja volt az estének, amikor az előadót megajándékoztuk Dluhopolszky Lászlónak, a Ludas Matyi utolsó főszerkesztőjének karikatúrájával. Ez úton köszönjük Dluhónak, hogy időben elkészítette az első pillanatban meghökkentő képet. Mára Lajos kaliforniai dolgozóasztalát díszíti a Magyarországon kapott <a href="https://hu.wikipedia.org/wiki/G%C3%B6mb%C3%B6c">gömböc</a> társaságában.</p>
<p style="text-align: justify;">Ha valakit fárasztana a videó végignézése, azok kedvéért az alábbi listában összefoglaltuk az előadás néhány olyan pontját, amelyek külön is érdekesek lehetnek:</p>

<ul>
 	<li><a href="https://youtu.be/9_PKR2tF078?t=1m41s" target="_blank" rel="noopener">Gyökerek. </a></li>
 	<li><a href="https://youtu.be/9_PKR2tF078?t=3m21s" target="_blank" rel="noopener">Pályaválasztás</a></li>
 	<li><a href="https://youtu.be/9_PKR2tF078?t=5m21s" target="_blank" rel="noopener">Komzsik elvtárs disszidál</a></li>
 	<li><a href="https://youtu.be/9_PKR2tF078?t=5m47s" target="_blank" rel="noopener">Az amerikai indulás</a></li>
 	<li><a href="https://youtu.be/9_PKR2tF078?t=7m43s" target="_blank" rel="noopener">A Lánczos-módszerről</a></li>
 	<li><a href="https://youtu.be/9_PKR2tF078?t=11m22s">A tudománytörténeti könyvekről</a></li>
 	<li><a href="https://youtu.be/9_PKR2tF078?t=13m45s" target="_blank" rel="noopener">Az előadás vázlata</a></li>
 	<li><a href="https://youtu.be/9_PKR2tF078?t=17m49s" target="_blank" rel="noopener">Itt egy pillanatra lehet látni a hallgatóságot</a></li>
 	<li><a href="https://youtu.be/9_PKR2tF078?t=20m51s" target="_blank" rel="noopener">A végeselemes módszer eredete, története</a></li>
 	<li><a href="https://youtu.be/9_PKR2tF078?t=22m08s" target="_blank" rel="noopener">A feldolgozó szoftver fejlődése</a></li>
 	<li><a href="https://youtu.be/9_PKR2tF078?t=23m40s" target="_blank" rel="noopener">A feldolgozás folyamata</a></li>
 	<li><a href="https://youtu.be/9_PKR2tF078?t=25m20s" target="_blank" rel="noopener">A hardverkörnyezet fejlődése</a></li>
 	<li><a href="https://youtu.be/9_PKR2tF078?t=29m28s" target="_blank" rel="noopener">Így néz ki egy repülőgép szárny saját rezgés számításának az eredménye</a></li>
 	<li><a href="https://youtu.be/9_PKR2tF078?t=30m41s" target="_blank" rel="noopener">A numerikus módszerek fejlődése, a mátrixok kezelése</a></li>
 	<li><a href="https://youtu.be/9_PKR2tF078?t=34m3s" target="_blank" rel="noopener">Mi történik az autóval a fekvőrendőrön?</a></li>
 	<li><a href="https://youtu.be/9_PKR2tF078?t=35m3s" target="_blank" rel="noopener">A modellek fejlődése</a></li>
 	<li><a href="https://youtu.be/9_PKR2tF078?t=38m19s" target="_blank" rel="noopener">"Húsos" modell átalakítása középfelületté</a></li>
 	<li><a href="https://youtu.be/9_PKR2tF078?t=38m57s" target="_blank" rel="noopener">A mérnöki megoldások fejlődése és a mérnöki intuició</a></li>
 	<li><a href="https://youtu.be/9_PKR2tF078?t=42m48s" target="_blank" rel="noopener">Hajópropeller - tengeri hajógyártás Magyarországon</a></li>
 	<li></li>
</ul>
&nbsp;

&nbsp;

&nbsp;

&nbsp;