Emlékeztetlek Benneteket, hogy néhány pályázaton sikeresen indultunk, ami egyrészt jó hír, másrészt természetesen kötelezettségekkel is jár, hiszen teljesíteni kell a vállalásokat, és a végén el kell számolni.

A NEA, a 2017-es működésre kiírt pályázatán 200 ezer forintot nyertünk. <a href="http://con-spirito.hu/aoke/2017_07_11_nea_aoke_2017_szerzodes.pdf">A szerződést itt olvashatjátok</a>. Ha van ötletetek, hogy mivel lehetne felszerelni a klubot, hogy egy kicsit jobb legyen, örömmel várom. Engem az zavar a legjobban, hogy nem tudunk jó videó felvételeket készíteni, mert a világítás a boltozatot kiemeli, az előadók az erős lámpafénytől az árnyékba menekülnek, és itt meg is hal a dolog. Tervezni és kivitelezni kellene egy mozgatható, állítható hátteret, mely előtt beszélnének az előadók...

A BLV Önkormányzattól 100 ezer forintot kaptunk egy kortárs kiállítás és irodalmi est megrendezésére, <a href="http://con-spirito.hu/aoke/2017_06_19_aoke_bve_szerzodes.pdf">a szerződés itt van</a>.

Szeptember 16-17-én lesz az Ars Sacra fesztivál. Idén folytatni szeretnénk a tavaly megkezdett utat. Magyar István atya előadást fog tartani az ortodox egyházban használatos istentiszteleti tárgyakról, ruhákról, azok használatáról, jelentéséről, szimbólum rendszeréről. Egy kis bökkenő, hogy nem lesz jelen, mert éppen megérdemelt szabadságát fogja tölteni.  A dolgot úgy oldjuk meg, hogy az előadást augusztus 9-én 14 órakor a klubban vagy a Petőfi téri templomban felvesszük, összeszerkesztjük, és a klubban levetítjük. A vetített előadást követően - a tavalyihoz hasonlóan - szakrális verseket adnak elő dr. Mezei Klára és barátai - a tavalyi rendezvényhez hasonlóan.

A KÖN is ezen a hétvégén kerül megrendezésre. Az idei kiemelt témák az 500 éves reformáció, Arany János születésének 200. évfordulója és a 150 évvel ezelőtt történt kiegyezés. Ezek mellett kiemelten kezelik a 2017. évi európai uniós ajánlásához csatlakozva a természet és örökség témakörét, valamint megemlékezünk a műemlékvédelem első hivatalos szervezete, az Országos Műemléki Felügyelőség megalakításának 60. évfordulójáról.

Videó tanfolyam

Modernizálás

BVE pályázat

Szilvia

Szabad szalon

Jelenléti.

ATV