<p style="text-align: justify;">Mint köztudott, a házunkban működött úgy 140 éven keresztül az <a href="http://www.btm.hu/kiscell/Allando/Patika/patika.htm" target="_blank">Arany Oroszlán Patika</a>, melynek berendezését 1953-ban a <a href="http://www.btm.hu/kiscell/fooldal/kiscell.htm" target="_blank">Kiscelli Múzeumba</a> szállították. A közelmúltban, amikor meg akartunk hívni egy muzeológust a Klubba, hogy előadást tartson a patikáról, nagy meglepetés ért bennünket. Kiderült, hogy a <a href="http://www.hvrg.com/budapest/budapest/kiscelli/kiscelli10.htm" target="_blank">korábban szépen összeállított kiállítást</a> bezárták, a bútorok éppen restaurálás, sőt feltárás alatt vannak, mert egy decemberi, biedermeier kiállításon bemutatják őket. Erre a <a href="http://www.btm.hu/fooldal/front.htm" target="_blank">Budapest Történeti Múzeumban</a>, a Várban kerül sor.</p>
<p style="text-align: justify;">Nagy örömmel vette dr. Rostás Péter a múzeum igazgatója, aki a feltárást és restaurálást vezeti a jelentkezésünket, és hamarosan a múzeumban találkoztunk, hogy minden apró információt átadjunk, amelyekkel a rekonstruálást segíthetjük.</p>
<p style="text-align: justify;">Édesapám gyakran tanult az egyik helyiségben, mert az édesanyja évekig pénztáros, illetve gyógyszerkészítő volt a patikában. <a href="http://con-spirito.hu/aop_by_jj/index.htm" target="_blank">Emlékezetből lerajzolta</a>, hogy milyen bútorok, hol helyezkedtek el. Összeszedtünk mindent, ami fellelhető volt a családban, és köze volt a patikához: Régi hirdetést, a patikus fotóját, egy igazolást, melyen a patikus a nagymama munkaidejét hitelesíti. Sajnos fényképet a bútorzatról nem találtunk.</p>
<p style="text-align: justify;">[box]Ha van valakinek régi fotója bármiről, ami a házzal kapcsolatos, az épületről, a patikáról, arról, hogy kik laktak itt, annak nagyon örülnének a múzeumban.</p>
<p style="text-align: justify;">[/box]</p>
<p style="text-align: justify;">A múzeumban úgy gondolták, hogy a patika, a bejárat Cukor utcai oldalán helyezkedett le, nem a Veres Pálné utca felől. Labor, raktárak, saját pince, méregszoba, pihenő az ügyeletes patikusnak, és az esetleg rosszul lett betegnek, mellékhelység, stb. tartozott az intézményhez.</p>


[caption id="attachment_708" align="alignleft" width="226" caption="Sajószentpéteri Szentpéteri Pál, a patika utolsó tulajdonosa"]<a href="http://oroszlanklub.com/wp-content/uploads/DSF_24683_02_JA.jpg"><img class="size-medium wp-image-708 " title="Sajószentpéteri Szentpéteri Pál, a patika utolsó tulajdonosa" src="http://oroszlanklub.com/wp-content/uploads/DSF_24683_02_JA-226x300.jpg" alt="" width="226" height="300" /></a>[/caption]
<p style="text-align: justify;">1939 talán júniusában nagy átalakítás történt a patikában, mely időpontot az asztalos feljegyzése bizonyítja az egyik szétbontott szekrényen. Az igazgató úr elmondta, hogy a <a href="http://hu.wikipedia.org/wiki/Biedermeier" target="_blank">biedermeier</a> állapot visszaállítása a céljuk, ahogy a patikában használhatták. Korabeli fotó a bútorokról - mint említettük - nem készült. Amikor felvitték 1953-ban a Kiscelli Múzeumba, akkor sem dokumentálták, rajzolták le, mindössze a leltárba jegyezték be.</p>
<p style="text-align: justify;">A meglepetésünkre az apró darabokra szétszedett (feltárt) bútorok sok érdekes dologról mesélnek. Ajtók, többszöri átépítések, <a href="http://hu.wikipedia.org/wiki/Balusztr%C3%A1d" target="_blank">balusztrád</a> nyomai adják fel a leckét a muzeológusoknak, hogy az eredeti állapotot megtalálják. Még egy perselyszerű nyílást is felfedeztek az egyik pulton, amely talán az aprópénz tárolására szolgált. Vajon milyen lehetett az eredeti lábazat, milyenek voltak a fiókok eredeti, fagombjai? Milyen lehetett a színvilága? Hogyan helyezkedtek el az egyes szekrények egymáshoz képest? - Talán decemberben megtudjuk.</p>
<p style="text-align: justify;">A vizsgálódást a Papnövelde u.2-ben folytattuk. Először <a href="http://oroszlanklub.com/?p=519" target="_blank">Emmi nénit az optikust</a> látogattuk meg a Veres Pálné utcai üzletében, remélve, hogy érdekes dolgokat fog mondani (és persze meg akartuk Rostás Péternek mutatni a <a href="http://www.freeweb.hu/libaloptika/" target="_blank">Libál optika</a> bútorait is, hiszen ő a bútorok szakértője.)</p>
<p style="text-align: justify;">Emmi néni elmondta, hogy vele szemben, a patika hátsó traktusában egy lezárt rész volt ahol a porokat állították össze, és itt volt a tablettázó gép is. A méregszekrényeket háromszoros kulccsal kellett zárni (a mérgek belül, a harmadik dobozban voltak).</p>


[caption id="attachment_712" align="alignleft" width="214" caption="Emmi néni üzletében"]<a href="http://oroszlanklub.com/wp-content/uploads/DSF_24689_02_JA.jpg"><img class="size-medium wp-image-712 " title="Emmi néni üzletében" src="http://oroszlanklub.com/wp-content/uploads/DSF_24689_02_JA-214x300.jpg" alt="" width="214" height="300" /></a>[/caption]
<p style="text-align: justify;">A kiszolgáló helyiségről annyit mondott, hogy nem sokkal a háború előtt újították fel a cseresznyefa bútort, és az asztalos el volt tőle ragadtatva. (A időpont megegyezik az asztalos 1939-es bejegyzésével.)</p>
<p style="text-align: justify;">Végül megnéztük az 1970-körül kialakított árkádot és a patika további, volt helyiségeit, és a pincét. Megpróbáltuk rekonstruálni a berendezés helyét. Az épület pontos méreteinek, szerkezetének rögzítése, Hild levéltári tervei, a szétszedett bútor méretei remélhetőleg választ adnak a felmerült kérdésekre. (A ház 40 évvel ezelőtti felújítása során rengeteg régi részlet eltűnt, ezért is körülményes a részletek tisztázása.)</p>
<p style="text-align: justify;">Érdeklődve várjuk a decemberi kiállítást különös tekintettel arra, hogy milyen formában látjuk viszont a híres patika berendezéseit. Ismételten kérünk mindenkit, akinek bármilyen információja van, megosztásával segítse dr. Rostás Péter és kollégái munkáját.</p>

<h3 style="text-align: justify;">További érdekességek:</h3>
Sajószentpéteri Szentpéteri Pál (aki mindenki csak gazdának titulált), talán Jármaitól vette át a patikát. Két lánya volt, akik szintén patikusnak tanultak. Márta a Jagelló úton lakott, az 59-es villamos ment el a házuk előtt. A kisebbik lány, a Gabi 22-23 éves korában meghalt.
<p style="text-align: justify;">A patikában dolgozott egy kétméteres, zsidó gyógyszerész, akit mindenki csak "Lóbőrnek" nevezett. Nagyon rendes ember volt, rég óta dolgozott a patikában, de a nyilasok elvitték. Utána került a patikába Éva néni, aki egy szalkszentmártoni gyógyszerész családból származott.</p>


[caption id="attachment_713" align="alignright" width="300" caption="Igazolás alkalmazotti viszonyról."]<a href="http://oroszlanklub.com/wp-content/uploads/DSF_24681_01_JA.jpg"><img class="size-medium wp-image-713 " title="Igazolás alkalmazotti viszonyról." src="http://oroszlanklub.com/wp-content/uploads/DSF_24681_01_JA-300x225.jpg" alt="" width="300" height="225" /></a>[/caption]
<p style="text-align: justify;">A gyógyszereket itt készítették. Általában a tulajdonos patikuson kívül egy gyógyszerész és két kisegítő - a pénztáros és a laboráns, akik naponta váltották egymást - dolgozott a patikában.</p>
<p style="text-align: justify;">A közelben lakott <a href="http://hu.wikipedia.org/wiki/Kar%C3%A1dy_Katalin" target="_blank">Karády Katalin</a>, <a href="http://hu.wikipedia.org/wiki/J%C3%A1vor_P%C3%A1l" target="_blank">Jávor Pál</a>, <a href="http://hu.wikipedia.org/wiki/Ajtay_Andor" target="_blank">Ajtay Andor</a>. Jávor és Ajtai rendszeresen megfordultak a patikában, Karády nem, ő az öccseit küldte maga helyett.</p>
<p style="text-align: justify;">Volt a patikában az ablak előtt egy nagy mérleg, amelyen 10 fillér (borravalóért) lehetett méredzkedni. Minden reggel nyitás után pár perccel megjelent <a href="http://hu.wikipedia.org/wiki/Perczel_Zita" target="_blank">Perczel Zita</a>, hogy a súlyát (mindig ugyan abban a ruhában) ellenőrizze.</p>
<p style="text-align: justify;">Itt lakott egy Nagy nevű, híres kárpitos, a Stühmer gyár igazgatója, Buzáné földművelésügyi miniszter felesége, és a házban volt Szőnyiék fűszerüzlete, akik az üzlet mögött laktak.</p>


[caption id="attachment_721" align="alignright" width="300" caption="A munkálatok előtti állapot"]<a href="http://oroszlanklub.com/?attachment_id=721" rel="attachment wp-att-721"><img class="size-medium wp-image-721" title="A munkálatok előtti állapot" src="http://oroszlanklub.com/wp-content/uploads/dsd_1995-300x200.jpg" alt="" width="300" height="200" /></a>[/caption]
<p style="text-align: justify;">Emmi néni részletesen elmondta, hogy kanyarodott a Veres Pálné és a Papnövelde utca között a villamos: egy <a href="http://hu.wikipedia.org/wiki/BESZK%C3%81RT#T.C3.B6rekv.C3.A9sek_az_integr.C3.A1ci.C3.B3_fel.C3.A9" target="_blank">BESZKÁRT</a>-os irányította egy piros zászlóval, felette egy nagy tükörrel, az egymással szemben közlekedő villamosokat, mert annyira közel vezették a sínt, hogy ha nem figyelnek, egymásba ütköztek volna. A villamosok az Orczy tér felől, Budára jártak, soha nem volt baleset. Mindössze egy kiskutya szorult a villamos és a járda közé.</p>
<p style="text-align: justify;">A Királyi Pál utcában a győri papoknak volt tejüzeme, ahol hatalmas ementáli sajtokat készítettek. A háború alatt főleg gyalog lehetett járni, és lovas kocsival szállították a tejet. .</p>
<p style="text-align: justify;">A házban volt Pivarcsi Fülöp (úri és papi) szabósága nem tudjuk, mikor került oda. Az 50-es években még kint volt a cégtáblája, majd a pincébe került, végül bizonyára egy lomtalanítás áldozata lett.</p>
<p style="text-align: justify;"></p>