<p style="text-align: justify;">Az Arany Oroszlán Pinceklub, mint az <a href="http://oroszlanklub.com/?page_id=31">Elérhetőség</a> menüpontban is jeleztük, a Budapest belvárosában, a Papnövelde utca 2. alatt található, mely épületet Ráth-házként emlegetnek.</p>
<p style="text-align: justify;"><a href="http://hu.wikipedia.org/wiki/R%C3%A1th_K%C3%A1roly_(v%C3%A1rospolitikus)">Ráth Károly</a> volt Budapest első főpolgármestere, és az ő megbízásából alakította át <a href="http://hu.wikipedia.org/wiki/Hild_J%C3%B3zsef" target="_blank">Hild József</a> az itt található barokk épületet 1841-ben a most látható, klasszicista stílusú lakóházzá. <a href="http://con-spirito.hu/HILDRAJZOK/index.htm" target="_blank">Hild terveit</a> megtalálhatuk a <a href="http://bfl.archivportal.hu/" target="_blank">Budapest Főváros Leváltárában</a>, és ha érdekelnek, <a href="http://con-spirito.hu/HILDRAJZOK/index.htm" target="_blank">ide kattintva</a> tanulmányozhatod is őket.</p>
<p style="text-align: justify;">A XVIII. századi barokk épületnek Hild megtartotta a pince- és földszintjét, erre emelte az első és a második emeletet. Az eredeti, talán parasztbarokk épület rajzai Varga Lea gyűjtéséből <a href="http://con-spirito.hu/barokk_pap/index.htm" target="_blank">itt láthatók</a>. (Szeptemberben, amikor ismét kinyit a Fővárosi Levéltára, igyekszünk a rajzok hátterét még jobban tisztázni a levéltári anyag megtekintésével.) Ha igaz, az "úri" szint az első emelet volt, belmagassága jóval nagyobb, mint a második emeleté. A földszinti boltozatos helyiségek magassága természetesen a legalacsonyabb.</p>
<p style="text-align: justify;">Ha szeretnéd megnézni a ház alaprajzát, akkor <a href="http://con-spirito.hu/RAJZOK/index.htm" target="_blank">ide kell kattintanod</a>. Ez a rajz egyébként az 1970-es évek elején készült, amikor egy alapos renoválás keretében modernizálták az egész épületet. Ez olyasmit jelent, hogy minden lakás saját WC-t és fürdőszobát kapott, bevezették a gázfűtést, stb. (Korábban szintenként a cselédlépcső mellett volt egy sor WC, melyeket az adott emeleten lakók saját kulccsal használtak.</p>
<p style="text-align: justify;">A ház fő nevezetessége a földszinten található <a href="http://www.btm.hu/kiscell/Allando/Patika/patika.htm" target="_blank">Arany Oroszlán patika</a> volt. 1810-től 1953-ig működött a házban. A berendezését a bezárást követően a <a href="http://www.btm.hu/kiscell/fooldal/kiscell.htm" target="_blank">Kiscelli Múzeumba</a> vitték, azóta is ott látható. (Volt egy kísérlet arra, hogy a műemlék patikát visszahozzák az eredeti helyére, és múzeumként, vagy múzeum patikaként funkcionáljon az eredeti helyén, de ezt nem sikerült megoldani...</p>

<h3 style="text-align: justify;">Források:</h3>
<a href="http://con-spirito.hu/forrasok3/index.htm" target="_blank">Könyvtári anyagok</a>
<a href="http://con-spirito.hu/forrasok2/index.htm" target="_blank">A Szépítő Bizottmány aktái 1841-ből</a>
<a href="http://con-spirito.hu/forrasok1/index.htm" target="_blank">Egyéb források a ház történetéhez</a>
<p style="text-align: justify;"></p>