<p style="text-align: justify;">Eljött az ősz, immár harmadik alkalommal nyitottuk meg az épületet, az érdeklődőknek a <a href="http://www.oroksegnapok.hu/index.php" target="_blank">KÖN</a> alkalmából. Kicsit féltünk, hogy a kémények felújítása egybe fog esni az eseménnyel, de úgy alakult, hogy a munkálatok még nem kezdődtek meg. (Aminek persze nem feltétlenül örültünk.)</p>
<p style="text-align: justify;"><span style="font-size: 13px;">Az idei téma a víz, a vizek házai volt, a </span><a style="font-size: 13px;" href="http://www.budapestwatersummit.hu/" target="_blank">Budapesti Víz Világtalálkozóhoz</a><span style="font-size: 13px;"> kapcsolódóan. Nem kellett szégyenkeznünk, volt miről beszélnünk a központi téma tekintetében is, legfeljebb nem a jelenről, hanem a múltról szólt az előadás egy része, az </span><a style="font-size: 13px;" href="http://hu.wikipedia.org/wiki/1838-as_pesti_%C3%A1rv%C3%ADz" target="_blank">1838-as nagy pesti árvíz</a><span style="font-size: 13px;"> kapcsán. </span></p>
<p style="text-align: justify;"><span style="font-size: 13px;">A vezetés, illetve előadás idén is három témát ölet fel, az <a href="http://oroszlanklub.com/koszonto/rath-haz/" target="_blank">épület</a> bemutatását, a <a href="http://www.kiscellimuzeum.hu/a_pesti_arany_oroszlan_patika" target="_blank">patika</a> történetét és a <a href="http://oroszlanklub.com/orokseg/talanyok-kemence-ugyben/" target="_blank">kemencével</a> kapcsolatos feltételezéseket.</span></p>
<p style="text-align: justify;"><img class="alignleft size-medium wp-image-1534" style="margin: 5px;" title="Kürti Attila fogadja a vendégeket" src="http://oroszlanklub.com/wp-content/uploads/dsd_6126_std-300x197.jpg" alt="" width="300" height="197" />Kürti Attila tulajdonostársunk, a<a href="http://maylath.t-online.hu/borrend-19.htm" target="_blank"> Szent Benedictus Borlovagrend</a> tagja, a tavalyihoz hasonlóan, egy-egy pohár borral kínálta a vendégeket, akik nagy meglepődéssel hallották, hogy a kellemes száraz bor a "ház bora", mely Felsőörsön "terem". A bor mellé egy kis alma, dió és egy kis beszélgetés is járt nem csak a klasszicista értékekről, hanem a borászatról, a borrendről, nem utolsó sorban a hagyományokról.</p>
<p style="text-align: justify;">Idén mellőznünk kellett a <a href="http://www.pekrend.hu/" target="_blank">Magyar Pékek Fejedelmi Rendjét</a>, ezért a műemlék kemencét Kürti Attila és Székács Pisti barátunk felváltva mutatták be. Nem kis meglepetést okozott a vasárnap reggel elsőnek érkező vendégeknek, hogy Viki néni tejszínhabos kávéval fogadta őket, és jóvoltából nap közben némi szendvics és lila hagymás zsíros kenyér is jutott a jókor érkezőknek.</p>
<p style="text-align: justify;"><img class="alignleft size-medium wp-image-1535" style="margin: 5px;" title="Előadás az udvaron" src="http://oroszlanklub.com/wp-content/uploads/dsd_6112_std-300x211.jpg" alt="" width="300" height="211" />Nem kértünk sem kötelező regisztrációt, és nem számoltuk az egyébként elég rapszodikusan érkező vendégeket, így legfeljebb becsülni tudjuk, hogy a két nap alatt, reggel 9 és 17 óra között körülbelül 200-an látogattak meg bennünket, akik között visszatérők is voltak.</p>
<p style="text-align: justify;">Szeretnék köszönetet mondani a fent említetteken  túl mindenkinek, aki segített a takarításban, a poszterek elhelyezésében, felszolgálásban, a vendégek fogadásában vagy bármi másban. Szinte minden csoportban valaki megjegyezte, hogy elismerésre méltó, hogy úgy tűnik, a társasházban a lakók összefognak, figyelmesek egymással szemben.</p>
<p style="text-align: justify;">Hogy jövőre részt veszünk-e a KÖN rendezvényén? Ki tudja a hatalmas posztereket minden esetre eltettük.</p>
<p style="text-align: justify;">Végül egy apró galéria:</p>
<p style="text-align: justify;"></p>
<p style="text-align: justify;"></p>
<p style="text-align: justify;"></p>