<p style="text-align: justify;">A Klubnak otthont adó <a href="http://oroszlanklub.com/koszonto/rath-haz/" target="_blank">Papnövelde utca 2.</a> egyik érdekessége az 1700-as évekből származó kenyérsütő kemence, mely a ház Cukor utca felőli pincéjében található. A hatalmas téglaépítmény nyilvánvalóan üzemi célokat szolgálhatott, alátámasztva azt az elméletet, mely szerint fogadóként is használhatták valamikor a XVIII. században itt található épületet.</p>
<p style="text-align: justify;">A kemence ma természetesen használhatatlan, hiszen kéménye sincsen. Feltehetően Hild József javaslatára nem bontották el az 1841-es építkezés során, de az üzemeltetését már nem biztosították. Nem tudjuk, hogy a pincerekeszeket ki és mikor építette, mindenesetre ők is tiszteletben tartották a fura építményt - itt pár méter hosszan megszakad a tárolók sora.</p>
<p style="text-align: justify;"><a href="http://oroszlanklub.com/wp-content/uploads/dsf_25576_00_ja_std.jpg"><img class="alignleft size-medium wp-image-944" style="margin: 5px;" title="Domján Manó" src="http://oroszlanklub.com/wp-content/uploads/dsf_25576_00_ja_std-300x227.jpg" alt="" width="180" height="136" /></a>A <a href="http://oroszlanklub.com/hirek/meg-egyszer-a-kon-2011-rol/" target="_blank">KÖN rendezvényén</a> sok vendégnek megmutattuk a kemencét, elmeséltük nekik a furcsa történetet a nagy pesti árvízzel kapcsolatban, és meglepődve tapasztaltuk az érdeklődést. Talán az sem csoda, hogy a híre valahogy (vagy inkább Székács István barátunkon keresztül) eljutott Domján Manóhoz és Baglyas Gyurihoz a <a href="http://beyondbudapest.hu/index.html" target="_blank">Budapest Beyond Sightseeing</a> megalapítóihoz. Manó és Gyuri elhatározták, hogy a méltatlanul elhanyagolt kemencét kitakarítják, és a házat felveszik a belvárosi barangolásuk során meglátogatandó épületek listájára.</p>
<p style="text-align: justify;"><a href="http://oroszlanklub.com/wp-content/uploads/dsf_25571_00_ja_std.jpg"><img class="alignright size-medium wp-image-945" style="margin: 5px;" title="Baglyas Gyuri" src="http://oroszlanklub.com/wp-content/uploads/dsf_25571_00_ja_std-194x300.jpg" alt="" width="116" height="180" /></a>Hogy mennyire komolyan gondolták, azt bizonyítja, hogy egy október végi délelőttön megjelentek a házban, és Székács Pisti, Csík Ida és e sorok írójának szelíd közreműködésével megszabadították a kicsit furcsa, nyolcszögletű építményt kívül-belül a kosztól és a lomoktól. A Társasház egyébként a következő közgyűlésen hozzájárult ahhoz, hogy a Budapest Beyond vendégei a városnézés során megnézhessék a kemencét, és természetesen megismerkedhessenek az épülettel, a <a href="http://www.btm.hu/kiscell/Allando/Patika/patika.htm" target="_blank">patika történetével</a>.</p>
<p style="text-align: justify;">[box]Örülünk a kapcsolatnak, hiszen pont arról szól, amit az A.O.K. kitalálói képviselnek: a jó, tartalmas kapcsolatokról, az értékek megőrzéséről és továbbadásáról...[/box]</p>
<p style="text-align: justify;">Néhány kép az akcióról:</p>
<p style="text-align: justify;">[svgallery name="2011_10_26_kemence_takaritas"]</p>
<p style="text-align: justify;"></p>