Lépten-nyomon tapasztaljuk, hogy egyesek különböző okok miatt rettegnek a bankszámláktól, bankkártyáktól. Sokan nem tudják, hogy például a telefonjuk rengeteg lehetőséggel bír a pénzünk kezelése tekintetében. Lelkesen kitöltik a "sárga csekkeket", a kapott QR kódos befizetési csekkel is szorgalmasan sorba állnak a postán, a bankfiókban.

Mindeközben egyre jobban előtérbe kerül a készpénzforgalom minimalizálása, sőt, ha lehet elkerülése. A kereskedelmi forgalom egyre nagyobb része az interneten történik. A házhoz szállítás már nem csak a az ebéd, de komplett bevásárlások tekintetében is egyre elfogadottabb.

Az utólagos fizetésekre is lehetőség van bankkártyával a csomagot kiszállító futároknál.

A 2020. március 2-ától működő Azonnali Fizetési Rendszer (AFR) jóvoltából már nem csak a bankon belüli, hanem a bankközi tranzakciók is lezajlanak másodpercek alatt. Ha van hozzá eszközünk, azonnal meggyőződhetünk arról, hogy az utalásunk elment-e, illetve a várt összeg a számlánkon van-e?

Egyre több ATM rendelkezik a készpénz befizetésének a lehetőségével. Ha a számlánkra került a pénz, akár le is köthetjük. (Na, ezt azért nem mondom komolyan, mert a 0.001%-os lekötött kamat egy vicc. Persze ha el akarjuk különíteni egy időre a kevéssé használt pénzünket, arra azért még jó...)

<strong>Ez az írás arról szól, hogy kedvet csináljunk néhány kipróbált, normálisan működő megoldáshoz, mely könnyebbé teszi az életünket, és a kockázata sem sokkal nagyobb mint amit akkor vállalunk, ha kimegyünk az utcára (ha éppen nincs COVID-19).</strong>
<blockquote>Bankkártya</blockquote>
A bankkártya nagyon hasznos jószág, kényelmesen és gyorsan lehet vele vásárolni akár az üzletekben, akár a neten keresztül. Vigyázni kell rá, ha elszórjuk simán használhatja aki megtalálja, most 5 ezer, de hamarosan 15 ezer forintig büntetlenül az üzletekben. Ennél sokkal rosszabb, hogy az internetes vásárlásoknál még ezen a kereten túl is. Ha elvesztettük, célszerű letiltani, újat csináltatni helyette. (Lásd később!)
<blockquote>Internetbank</blockquote>
Gyakorlatilag minden bank rendelkezik az online, házibank, vagy internetbank szolgáltatással. Ezt nagyon olcsón adják a számlákhoz, hiszen rengeteg, korábban a bankfiókban végzett műveletet magunk végzünk el az ügyintézők helyett. A fontosabbak:
<ul>
 	<li>Számlák lekérdezése, hogy mindig tudjuk, hogy állunk. (Használták-e az elveszített bankkártyánkat?</li>
 	<li>Bankközi utalás a szokásos 2x8 vagy 3x8-as számlaszámok segítségével megcímzett számlákra.</li>
 	<li>Lekötés, feloldás, feltörés a lekötési idő lejárta előtt. Ez valamikor nagyon fontos funkciója volt a bankoknak, ma csak arra jó, hogy a könyvelők az egy-két forintos kamatok könyvelése miatt bosszankodjanak.</li>
 	<li>Az állandó megbízások lehetősége viszont nagyon fontos, utasíthatjuk a bankunkat arra, hogy bizonyos fix összeget bizonyos időszakonként elutaljon egy másik bankszámlára. Havonta fizetett közös költség, évente fizetett <strong>egyesületi tagdíjak</strong>, biztosítás, stb. átutalására kiválóan alkalmas. Ha az évet záró közgyűlés módosít, akkor természetesen nekünk is mozdulni kell, és az otthoni számítógépünkkel korrigáljuk az utalás paramétereit.</li>
 	<li>Díjlehívásokat engedélyezünk a szolgáltatóknak. Ezek nem fix összegek, például a fogyasztástól függenek. A bankot ilyenkor felhatalmazzuk arra, hogy a szolgáltató által jelzett összeggel megterhelje a számlánkat, és az összeget továbbítsa a szolgáltató bankszámlájára. Meglehetősen korrektül működik, jobb cégeknél azt is meg lehet adni, hogy mikorra ütemezzék a díjlehívást, például a fizetésünk beérkezése utáni napon terheljenek, akkor még biztosan van a számlánkon lóvé...</li>
</ul>
<blockquote>Mobilbankos applikációk</blockquote>
Az okostelefonok megjelenésével az otthoni számítógépükből, jobbaknál a laptopból átkerült a házibank a mobilba. Ésszerű megoldás, hiszen a mobilunk a legmeglepőbb helyeken is nálunk van, nem kell ehhez már a Z generációhoz tartozni. Lényegében az összes internetbankos funkció működik az applikációkban, melyet szintén minden bank kifejlesztett az ügyfelei számára. Jó

Ha azonban jobban megnézzük, a mobilbank használhatóbb az internetbanknál mert a mobilok mindig kéznél levő érzékelői (kamera, NFC, stb.) sok-sok további lehetőséget jelentenek.

Hogy melyik milyen? Arról talán az alábbi ábra mond valamit a felhasználóik értékelése alapján:

<img class="aligncenter size-full wp-image-3406" src="http://oroszlanklub.com/wp-content/uploads/2020/03/2020-03-27_0257351.jpg" alt="" width="888" height="845" />

Vessünk egy pillantást a legnépszerűbb alkalmazásokra:

<img class="aligncenter size-full wp-image-3405" src="http://oroszlanklub.com/wp-content/uploads/2020/03/2020-03-27_030415.jpg" alt="" width="518" height="796" />

Talán a fenti táblázatban előkelő helyet elfoglaló két applikációra hívnánk fel a figyelmet:
<blockquote>Simple</blockquote>
<a href="https://simple.hu/simpleapp" target="_blank" rel="noopener">Nagyon sok funkciója</a> mellett e sorok írója a leghasznosabbnak azt tartja, hogy rögzíteni lehet benne az összes bankkártyánkat, és egy koppintással be lehet állítani, hogy melyik legyen aktív. Így a telefonunkat a fizetéskor a terminálhoz tartva a bankkártyához hasonlóan fizethetünk. <a href="https://hu.wikipedia.org/wiki/Near_Field_Communication" target="_blank" rel="noopener">NFC-vel</a> működik. Ez meglehetősen biztonságos, mert nagyon közel kell tartani a terminálhoz, és a telefon aktiválásától számítva csak két percig él. Ennél az eszköznél még pin kódot sem kell begépelni!

Természetesen a Simple is alkalmas a <a href="https://hu.wikipedia.org/wiki/QR-k%C3%B3d" target="_blank" rel="noopener">QR kóddal</a> ellátott készpénz átutalási megbízások teljesítésére, de valami miatt e sorok írója erre a iCsekk programot használja.
<blockquote>iCsekk</blockquote>
Ezt az applikációt <a href="https://www.icsekk.hu/#about" target="_blank" rel="noopener">csekkek befizetésére</a> fejlesztették ki. Egy rövid regisztrációt követően a telefonunkkal beolvashatjuk a csekken található QR kódban is leírt adatokat, és a program - ha van rá fedezet - elutalja, ha nincs, akkor várakoztatja. Mi intézkedhetünk az esetleg várakozó számlák utalásáról.
<blockquote>Néhány szó a biztonságról</blockquote>
Ez egy nagyon fontos kérdés. Nem kockázatmentes az online pénzkezelés, de a kockázat vállalható a rengeteg időmegtakarítás és a pontos informáltság tekintetében. A tapasztalat az, hogy ha valakinél kialakult egy stabil, elég alaposan megismert módszer a bankjánál, a házibankja és a mobilbankja tekintetében, akkor sok meglepetésre nem kell számítania. Ez legfeljebb 3-4 program!

Fontos, hogy vigyázzunk a bankkártyánkra, telefonunkra és a jelszavainkra, de a parázásba belebolondulni azért nem kell. Nem kell továbbá ész nélkül kísérletezni, gyanús felhívásoknak eleget tenni, és legfőképpen kiadni a bankszámlánk, bankkártyáink adatait vagy a jelszavainkat. Emailben meg végképp tilos.

Csak azért, hogy jól tudjak aludni, tanulmányozásra javasolom az MNB internetbankos biztonsági tanácsainak tanulmányozását - ésszerű odaadással. (A biztonság egy kicsit olyan mint a gyógyszerekhez mellékelt utasítás. Ha elolvassuk, biztosan nem vesszük be, istók lötyi találunk valamit, ami miatt elmegy az egésztől a kedvünk. A bátrabbak mégis beveszik a gyógyszert, a bátrabbak mégis igénylik a házibankot...

&nbsp;