<p style="text-align: justify;">Sic itur ad astra - Így jutunk el a csillagokig. Nem, most nem a nagysághoz vezető Vergilius-i útról lesz szó, hanem valóban a csillagokról. Ha van kedvetek közösen elgondolkodni arról, mit látunk, ha ma este felnézünk az égre, éppen merre járnak és hogy néznek ki a naprendszer bolygói, milyen lenne, ha egy baromi erős távcsővel rájuk pillantanánk, vagy hogy néznek ki mondjuk a Marsról a Szaturnusz Titán nevű holdja, akkor gyertek el a klubba július 24-én, szerdán este 6 órára.</p>
<p style="text-align: justify;">Egy borzasztó érdekes <a href="http://astronomy.starrynight.com/" target="_blank">planetárium programmal</a> nemcsak az előbbiekről, hanem csillagászati jelenségekről, űrmissziókról, sőt a Tejútról, a galaxisokról is szeretnénk beszélgetni, elmélkedni, hogy világegyetem (világegyetemek?) nagyságára tekintve egy kicsit szerényebbek legyünk.</p>
Néhány kép arról, amiről szó lesz:

[gallery link="file" columns="4" orderby="title"]

&nbsp;
<p style="text-align: justify;">Amikor ismét visszazökkenünk a hétköznapoki valóságába, szeretnélek meghívni Benneteket egy kis közös munkára, annak a részleteit beszélnénk meg.</p>
<p style="text-align: justify;"><span style="font-size: 13px;">A Budapest Bank <a href="http://papnovelde2.hu/?p=726" target="_blank">egyik pályázatán</a> nyertünk 250 ezer forintot, egy <a href="http://con-spirito.hu/p2/2013_02_20_bb_palyazat_p2/index.htm" target="_blank">pékmúzeum létrehozására</a>. Természetesen ennyi pénzből ezt nem lehet kivitelezni, de legalább megpróbáljuk. Némi takarítást követően lebontjuk a kemence mögötti pincerekeszeket, és az így kialakított teret szeretnénk a <a href="http://www.pekrend.hu/" target="_blank">Magyar Pékek Fejedelmi Rendje</a>, a <a href="http://www.pekszovetseg.hu/" target="_blank">Magyar Pékszövetség</a> közreműködésével egy kicsi múzeummá alakítani. Megbeszéljük, hogy ki mivel tud közreműködni. A fizikai melón kívül (melytől elég sokan rendesen elszoktunk), kell egy kis kutatás a korabeli (1700-as évek körüli) pékmesterségről, kell egy kis grafikusi közreműködés az előbbiek eredményét bemutató tablók elkészítéséhez, és persze rengeteg fantázia, hogy mindebből szeptember közepére egy klassz dolgot hozzunk ki.</span></p>
<p style="text-align: justify;">J.A.</p>
<p style="text-align: justify;"></p>