<p style="text-align: justify;">Köszönetet mondunk mindazoknak, akik jelenlétükkel megtiszteltek bennünket ezen a két napon, illetve az ikonkiállítás pénteki megnyitóján. Dr. Magyar István atya előadást tartott az ikonok szakrális szerepéről, majd konkrétan beszélt a Szent György Nagyvértanú szerb ortodox templomból, a Budapesti Nagyboldogasszony székesegyházból és Vári Zsuzsannától származó alkotásokról:</p>
<p style="text-align: justify;"><iframe src="https://www.youtube.com/embed/SLHPy1u6srU?rel=0" width="640" height="360" frameborder="0" allowfullscreen="allowfullscreen"></iframe>
Az előadást követően szakrális verseket hallhattunk B. Tóth Klára,  Német "Nyiba" Sándor, Dr. Werner György, Dr. Mezei Klára és Nyíri Erzsébet előadásában:</p>
<iframe src="https://www.youtube.com/embed/bOvzOzDJBK8?rel=0" width="640" height="360" frameborder="0" allowfullscreen="allowfullscreen"></iframe>

A klub egységes megjelenése érdekében a képeket lecseréltük egy mini fotókiállítás keretében a Szerb utcai <a href="http://con-spirito.hu/2016_08_16_szerb_templom/index.htm" target="_blank">szerb templomban</a>, és a Petőfi téri <a href="http://con-spirito.hu/p2/2016_08_28_ortodox_templom_petofi_ter/index.htm" target="_blank">ortodox székesegyházban</a> készült képekre, a hangulatteremtő zenét ​Füvessy Bence állította össze.

Néhány adat, apróság, tanulság:
<ul>
	<li>A hétvégén körülbelül 200-220 vendég látogatta meg a házat, ami egyezik a korábbi látogatottsággal.</li>
	<li>A szombati esős idő miatt levonultunk az előadásokkal a kemencetérbe, ami jó ötlet volt, vasárnap a jó idő ellenére is itt tartottuk az előadásokat.</li>
	<li>Jó ötlet volt a forralt bor, illetve az, hogy egy külön helyen, a kemence mögött szolgáltuk fel. Ezzel nem zavartuk az ikonkiállítás atmoszféráját.</li>
	<li>Szeretnék köszönetet mondani mindenkinek a fényképekért, különösen Müller Évának, akinek a fotói <a href="https://photos.google.com/share/AF1QipO35iTwZaPnNmyzGTC0JczTVm-W1qlPklMGcqle60oSGrn5tqg0qGgYI1B5OZ7xKA?key=Y1lrcnhZcnRheGdrZmxfNWtYRjhMN3NQdlc4SUhn" target="_blank">itt láthatók</a>, és  aki ráadásul a BVE-t képviselte a megnyitón.</li>
	<li>Sajnáljuk, hogy Viktória nem tudta vállalni a forralt bor készítését, őt nem lehet felülmúlni ebben a dologban :-)</li>
	<li>Jó érzéssel tölt el bennünket, hogy sem a lakók részéről nem hangzott el kifogás a megnövekedett fogalmom miatt, ráadásul a vendégek is vigyáztak a képekre, abszolút tisztán és rendben hagyták el a terepet - ahogy eddig mindig.</li>
	<li>Az ilyen összejövetelek nagyon fontos része, hogy a vendégek elmondják a tapasztalataikat, kiegészítik a hallottakat. Most az egyik ilyen észrevétel az volt, hogy egy fiatalember szépapja az Arany Oroszlán Patika bútorát alapul vetve terveztette meg, és készítette el az esztergomi gyógyszertárának a bútorzatát. (A címe persze elveszett, de kiderítem.)</li>
</ul>
Végül szeretnék köszönetet mondani az ikonokért és a bizalomért Zorán és István atyáknak valamint Vári Zsuzsannának.

J.A.

[svgallery name="2016_09_16_ars_sacra"]

<hr />
<p style="text-align: justify;">Szeptember 17-én és 18-án a korábbi évekhez hasonlóan megnyitjuk a házat a <a href="http://www.oroksegnapok.hu/helyszinek?field_megye_value%5B%5D=BUDAPEST%2C+V.&amp;field_epulet_tipusa_value%5B%5D=T%C3%81RSASH%C3%81Z%2C+LAK%C3%93H%C3%81Z&amp;field_ingyenes_nyitvatartas_value%5Bmin%5D%5Bdate%5D=&amp;field_ingyenes_nyitvatartas_value%5Bmin%5D%5Btime%5D=&amp;field_ingyenes_nyitvatartas_value%5Bmax%5D%5Bdate%5D=&amp;field_ingyenes_nyitvatartas_value%5Bmax%5D%5Btime%5D=&amp;field_helysegnev_value=&amp;field_mozgaskorlatozott_value=All&amp;field_csak_a_k_n_idej_n_l_togath_value=All&amp;field_szakr_lis_m_v_szetek_hete__value=All&amp;field_magyar_zom_a_h_zam_value=All" target="_blank">KÖN alkalmából</a>, ám az idén az Ars Sacra fesztiválra is neveztünk egy <a href="http://www.ars-sacra.hu/prgkeres.php?fokat=szmh&amp;POST=YTo4OntzOjM6ImNpbSI7czowOiIiO3M6ODoiaGVseXN6aW4iO3M6MDoiIjtzOjU6Im1lZ3llIjtzOjA6IiI7czo1OiJ2YXJvcyI7czowOiIiO3M6Nzoia2VydWxldCI7czowOiIiO3M6MzoibmFwIjtzOjA6IiI7czo1OiJtdWZhaiI7czowOiIiO3M6NToiY2lta2UiO3M6NDoiSWtvbiI7fQ==" target="_blank">kis ikon kiállítással</a>, melyet a Papnövelde u.2-ben rendezünk a pinceklubban.</p>
<p style="text-align: justify;">A kiállítás megnyitójára már szeptember 16-án, pénteken 18 órakor sor kerül egy kis ünnepség keretében. Dr. Magyar István atya, a <a href="http://con-spirito.hu/p2/2016_08_28_ortodox_templom_petofi_ter/index.htm" target="_blank">Petőfi téri Nagyboldogasszony templom</a> parókusa, Mire tanítanak az ikonok? címmel tart egy kis előadást, majd ortodox egyházi kórusműveket és szakrális versek hallhatunk kortárs költőnők előadásában.</p>
<p style="text-align: justify;">A szombaton és vasárnap párhuzamosan zajló KÖN rendezvény a korábbihoz nagyjából hasonló lesz. Beszélni fogunk az épületről, a patikáról, a pincében található műemlék kemencéről.</p>
<p style="text-align: justify;">Reményünk szerint a két esemény nem fogja zavarni egymást, hanem inkább kiegészíti.</p>
<p style="text-align: justify;">Mindenkit szeretettel várunk - és ez is már hagyomány - némi forralt borral az egyébként jó hideg pincében.</p>