<blockquote>
<h4 class="wp-block-heading has-sky-blue-color has-text-color has-link-color wp-elements-0de8c45616ffb1721df5c1365eba353c">Tóth Ditta cikke bemutatja, hogyan válik a múlt feldolgozásának, a nosztalgiának és az identitásformálásnak eszközévé az ékszer. Külön öröm számunkra, hogy az írásban szerepel egyesületünk tagja Jeney Judit, akinek munkáin keresztül, melyekben a személyes emlékezet és a kortárs technológiák találkoznak.</h4>
</blockquote>
<h4 class="wp-block-heading has-sky-blue-color has-text-color has-link-color wp-elements-0de8c45616ffb1721df5c1365eba353c">Szükségünk van a múltra. Identitásunk meghatározása, egyéni és kollektív szinten is, a múlthoz való viszonyulásunkon keresztül történik. Az emlékezés nem a letűnt idők passzív előhívásának a módja, hanem egy aktív hozzáférési lehetőség önmagunkhoz, melyben a múlt egy szelete feltárul a jelenben, és megérthetővé, újraalkothatóvá válik számunkra. Egy korábbi megtapasztalás a jelen aktuális kontextusának megfelelően új perspektívába kerül és megváltozik, mi pedig ezt a felülvizsgált emléket tároljuk el helyette. Nem az a lényeges, hogy pontosan mi történt, hanem az, ahogyan érzelmileg és kognitív szinten kapcsolódunk hozzá a mostban.</h4>
<p class="has-white-color has-sky-blue-background-color has-text-color has-background has-link-color wp-elements-26bdbad5b51d992d56e32efda647b4de"><em>„Az emlékezés nem visszatérés a múltba, hanem a múlt minduntalan betolakodása a jelenbe. A múlt a lélek, a jelen a test: az emlékezés a lélek hatása a testre.”</em>
(Babits Mihály: Bergson filozófiája)</p>
A fenti idézetben megjelenő emlékezetfelfogás a hagyományos, lineáris időszemlélettel ellentétben egy dinamikusabb, szakadásokkal és ugrásokkal teli megközelítést kínál a múlthoz és jelenhez.
A traumatikusan megélt múlt töredezettséget idéz elő: egyes részek feledésbe merülnek, mások pedig ismétlődve újra és újra előbukkannak. Viszont annak érdekében, hogy a fontosnak ítélt események, érzetek, gondolatok még hosszú idő után is előhívhatóvá váljanak, szükségünk van (individuális és közösségi értelemben is) a képek, a történetek (például regék, krónikák, mítoszok formájában), a rituálék és a kulturális reprezentációk emléktároló és identitásformáló hatásaira. Az ilyen külső segítséggel megfogalmazott múlt aztán egyfajta emlékeztető konstrukcióként, tárgymetaforaként működik, így biztosítva az emlékezetben való fennmaradást. Mind a hétköznapi, mind a művészi alkotói gyakorlat emlékekhez rendelt tárgyai több nézőpontból szemlélhetőek, hiszen ezek az alkotások egyrészt az emlékek hordozó tégelyei, másrészt a múlt egy konkrét pontjának megnyílásai is. Az alkotói folyamat az ismétlések és újraalkotások általi múltfeldolgozásként vagy éppen visszavágyódó gesztusként értelmezhető.
<blockquote class="wp-block-quote is-layout-flow wp-block-quote-is-layout-flow">
<p class="has-sky-blue-color has-text-color has-link-color wp-elements-c90d7273509506079d2a07cebbd09d04">„az emlékek hordozói és a múlt megnyílásai”</p>
</blockquote>
Az ékszer és az emlékezés azonos kontextusban való szerepeltetése automatikusan a Memento mori (Emlékezz a halálra) kifejezést juttathatja az eszünkbe. Már a tizenhatodik századtól kezdve készítettek ékszereket erre, a középkortól a tizenkilencedik századig jelen lévő tematikára azzal a céllal, hogy viselőjüket emlékeztesse az élet mulandóságára és az elkerülhetetlen halálra. A korai darabok ezért gyakran tartalmazták elhunyt szeretteik hajtincseit, majd a hajékszerek a tizennyolcadik századra a barátság, a szeretet és az odaadás kifejezési módjává szelídültek, végül a viktoriánus korban teljesedtek ki főként gyászékszerek formájában. A haj napjainkra is megőrződött az emlékezés egyik legintimebb és legszemélyesebb kifejezési eszközeként, anélkül, hogy zsigeri elutasítással reagálnánk rá. (Ellenpéldaként gondoljuk például a fogak, a csontok vagy a vér bizarr előfordulására relikviákban, ékszerekben).
<figure class="wp-block-image size-large"><a href="https://magyar-iparmuveszet.hu/wp-content/uploads/2025/08/Emlekeink_01.jpg"><picture><source srcset="https://magyar-iparmuveszet.hu/wp-content/webp-express/webp-images/uploads/2025/08/Emlekeink_01-1024x690.jpg.webp 1024w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_01-300x202.jpg.webp 300w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_01-768x517.jpg.webp 768w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_01-1536x1035.jpg.webp 1536w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_01-2048x1380.jpg.webp 2048w" type="image/webp" sizes="(max-width: 1024px) 100vw, 1024px" /><img class="wp-image-4938 webpexpress-processed" src="https://magyar-iparmuveszet.hu/wp-content/uploads/2025/08/Emlekeink_01-1024x690.jpg" sizes="(max-width: 1024px) 100vw, 1024px" srcset="https://magyar-iparmuveszet.hu/wp-content/uploads/2025/08/Emlekeink_01-1024x690.jpg 1024w, https://magyar-iparmuveszet.hu/wp-content/uploads/2025/08/Emlekeink_01-300x202.jpg 300w, https://magyar-iparmuveszet.hu/wp-content/uploads/2025/08/Emlekeink_01-768x517.jpg 768w, https://magyar-iparmuveszet.hu/wp-content/uploads/2025/08/Emlekeink_01-1536x1035.jpg 1536w, https://magyar-iparmuveszet.hu/wp-content/uploads/2025/08/Emlekeink_01-2048x1380.jpg 2048w" alt="" width="1024" height="690" /></picture></a><figcaption class="wp-element-caption">Jeney Judit: HairMemory 1-3.; nemezelés, lézervágás, hagyományos ötvös technikák, UV-ragasztott üveg; emberi haj, rétegelt csiszolt üveg, ezüst, szilikon; (3x) 6×6 cm, felfüggesztés; 2023 (Fotó: Jeney Judit)</figcaption></figure>
<strong>Jeney Judit</strong> <em>HairMemory</em> című kollekciója a személyes emlékekhez való viszonyulásaink alakulására kérdez rá a digitális emléktárolás korszakában. Az emberi hajból nemezelt, majd lézervágott portrék érzelmi kötődések reprezentációi, amelyek túl a haj életerővel összekapcsolt szimbólumán, a szeretett személy teljes genetikai információit hordozzák, és ezáltal hitelesebben fejtik ki emlékfelidéző hatásukat. Az analóg–digitális, a jelenlét–távollét és a felidézéstovatűnés dialektikus jelenségeit rétegelik egymásra.
<p class="wp-block-image size-large"><a href="https://magyar-iparmuveszet.hu/wp-content/uploads/2025/08/Emlekeink_02.jpg"><picture><source srcset="https://magyar-iparmuveszet.hu/wp-content/webp-express/webp-images/uploads/2025/08/Emlekeink_02-1024x722.jpg.webp 1024w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_02-300x211.jpg.webp 300w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_02-768x541.jpg.webp 768w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_02-1536x1083.jpg.webp 1536w, https://magyar-iparmuveszet.hu/wp-content/webp-express/webp-images/uploads/2025/08/Emlekeink_02-2048x1443.jpg.webp 2048w" type="image/webp" sizes="(max-width: 1024px) 100vw, 1024px" /><img class="wp-image-4939 webpexpress-processed" src="https://magyar-iparmuveszet.hu/wp-content/uploads/2025/08/Emlekeink_02-1024x722.jpg" sizes="(max-width: 1024px) 100vw, 1024px" srcset="https://magyar-iparmuveszet.hu/wp-content/uploads/2025/08/Emlekeink_02-1024x722.jpg 1024w, https://magyar-iparmuveszet.hu/wp-content/uploads/2025/08/Emlekeink_02-300x211.jpg 300w, https://magyar-iparmuveszet.hu/wp-content/uploads/2025/08/Emlekeink_02-768x541.jpg 768w, https://magyar-iparmuveszet.hu/wp-content/uploads/2025/08/Emlekeink_02-1536x1083.jpg 1536w, https://magyar-iparmuveszet.hu/wp-content/uploads/2025/08/Emlekeink_02-2048x1443.jpg 2048w" alt="" width="1024" height="722" /></picture></a></p>
Jeney Judit: HairMemory 1-2.; nemezelés, lézervágás, hagyományos ötvös technikák, UV-ragasztott üveg; emberi haj, rétegelt csiszolt üveg, ezüst, szilikon; (2x) 6×6 cm, felfüggesztés; 2023 (Fotók: Jeney Judit)

Forrás: <a href="https://magyar-iparmuveszet.hu/emlekeink-metaforai-20250814" target="_blank" rel="noopener">Magyar Iparművészet</a>