Az épület története a töröktől való felszabadulás időszakáig vezethető vissza. Ekkor üres, legfeljebb romos terület volt a telek. Miután ez a város belső, védett övezete, igyekeztek minél előbb rendbe hozni, beépíteni. Azt, hogy itt hány ház állott - időrendben - még kutatni kell. Azt tudjuk, hogy az 1800-as évek eleján felépítették a házat, eltelt 10-20 év, lebontották, mert a Hild-féle koncepció szerint egyesítették a telket, és egy nagy épületet építettek. Az volt a szokás, hogy az épületeket az alapokig lebontották, nem építették át, nem pótolták, akár a 10-20 évesekre is sor került. Miután az alapokat meghagyták, nem lehet tudni, hogy a kemence mikori.

A 60-as években le akarták bontani az épületet, de végül inkább műemlékké nyilvánították. A műemléki dokumentáció a Főváros Levéltárában van a Rendőrpalotánál. A későbbi dokumentációk is ott vannak a Műemlék Felügyelőség dobozaiban. Műszaki rajz, tervrajz, alaprajz rengeteg van, meg fotók is, de műemléki leírás mindössze néhány oldal van. Senki ennél többet nem írt a házról, a különböző műemléki kiadványokban ugyan ezek szerepelnek. Egyébként helyesek, csak kevés. Tehát ház története, építtetők, itt lakó emberek, építési fázisok nincsenek kutatva. Ez a hosszadalmas, időigényes munka még hátra van.

Két nevezetessége van. Az egyik van de nincs, a másik nincs, de van. A patika és a kemence. A patika helye itt van, de csak egy árkád van a helyén. Máig nem sikerült vele majdnem semmit sem kezdeni. Most a beüvegezés van napirenden. Lehetne itt egy nagyobb szabású valami, például a klubbal összekötve. Annak nincs esélye, hogy visszakerüljön a patika, mert az önálló patikamúzeumok nem szoktak látogatottak lenni. A pince összeköttetéssel egyelőre nem lehet számolni.

A pincéről a városi legendákon kívül nem sokat lehetett tudni. (Fogadó, Petőfi, zsömlék a plafonon...) A műemléki dokumentációban csak annyi szerepel, hogy a kemencét 1965-től rendbe tették, restaurálták (talán akkor tűnhetett el belőle a korom).  Az anyagban volt szó kiegészítésről, de a történetét nem dolgozták fel. Nem volt szakszerű a restaurálás, a herdlapot lecementezték, a fuszgrub-ot betemették, a vasalat helyett a kemenceajtóba egy értelmetlen téglasort helyeztek. Ennél öregebb kemence - dr. Oláh András szerint - nincs az országban.

Az alapok eredetiek,