Kedves Jannis,

Érthető az aggodalmad globalizálódó világunkban a kultúra és a hagyományok sokszínűségének elvesztése ügyében, ám ez az írás nem a különbségek eltörléséről szól, hanem inkább a különböző nézetek egymás mellett létezéséről. A komparatív teológiáról írott szövegben például ez olvasható:  

"A komparatív teológia egy olyan alapállás, amelyik a saját vallás biztos igazságában nem kételkedik, viszont minden erejét megfeszítve próbálja felfedezni más vallásokban a hasonló igazságot."

Ehhez persze a hétköznapi ember számára kell némi bátorság, és nem kevés hit saját nézetei helyességében. 

Az utolsó bekezdés első fele a szívemből szól: "... a vallási közösségek felelősei hagyják abba, a politikusok melletti sündörgést, és nyerjék vissza a vallási közösségek autonómiáját..." Az sem rossz ötlet, hogy el TUDJA mondani a mindenkori rendszer kritikáját, aztán, hogy ezt el is KELL-e mondania, talán már valóban vitatható.

Köszi a hozzászólást, A.