Az Arany Oroszlán Pinceklub, mint az Elérhetőség menüpontban is jeleztük, a Budapest belvárosában, a Papnövelde utca 2. alatt található, mely épületet Ráth-háznak neveznek.

Ráth Károly volt Budapest első főpolgármestere, és az ő megbízásából alakította át Hild József az itt található barokk épületet 1841-ben a most látható, klasszicista stílusú lakóházzá.

A XVIII. századi barokk épületnek Hild megtartotta a pince- és földszintjét, erre emelte az első és a második emeletet. Az "úri" szint az első emelet volt, belmagassága jóval nagyobb, mint a második emeleté. A földszinti boltozatos helyiségek magassága természetesen a legalacsonyabb.

Ha szeretnéd megnézni a ház alaprajzát, akkor ide kell kattintanod. Ez a rajz egyébként az 1970-es évek elején készült, amikor egy alapos renoválás keretében modernizálták az egész épületet. Ez olyasmit jelent, hogy minden lakás saját WC-t és fürdőszobát kapott, bevezették a gázfűtést, stb. (Korábban szintenként a cselédlépcső mellett volt egy sor WC, melyeket az adott emeleten lakók saját kulccsal használtak.

A ház fő nevezetessége a földszinten található Arany Oroszlán patika volt. 1810-től 1953-ig működött a házban. A berendezését a bezárást követően a Kiscelli Múzeumba vitték, azóta is ott látható. (Volt egy kísérlet arra, hogy a műemlék patikát visszahozzák az eredeti helyére, és múzeumként, vagy múzeum patikaként funkcionáljon az eredeti helyén, de ezt nem sikerült megoldani.

A Társasház feltett szán