<p style="text-align: justify;">"2019. január 16-án meghívást kaptunk a Holdvilág Kamaraszínház XIII. kerületi József Attila Művelődési Központban tartott "Gázember" című groteszk drámájának előadására. A darabot írta, a zenéjét szerezte, rendezte, sőt Homolya Huba zeneszerző szerepét is Kókai János játszotta. Úgy látszik a Holdvilág Kamaraszínházhoz közel álló koncepció a nézők fizikai közelsége - itt is, mint korábban a klubban - közvetlenül, a színpadon ülve lehettünk részesei a történéseknek.</p>
<p style="text-align: justify;">A "Gázember" nem egy könnyű darab. A mély mondanivaló az egzisztenciáról, a kapcsolatokról, a valóságról és az álomvilágról, a másik megismeréséről és megértéséről "nem jön át" triviálisan a groteszk attitűdön. Ezt az ellentmondást, a darab szimbólumrendszerét a nézőnek kell valahogy feloldania, kibogoznia a szélsőségektől nem mentes előadás során. Ez a színdarab nem fejeződik be akkor amikor a színészek meghajlanak, hanem tovább kell gondolni. Talán az is érdekes kísérlet lehetett volna, ha a színészek, a közönség közül néhányan ott maradtunk volna egy értelmező, feltáró beszélgetésre, hogy minél többet megértsünk nem feltétlenül a darabból, sokkal inkább a segítségével a világunkból, egymásról, magunkról...</p>
<p style="text-align: justify;">Akik előadták: Operaigazgató-rendező: GELTZ PÉTER, Női futball edzőnő: KOLTAI JUDIT, Kultuszminiszter vagyis a Papa: REGŐS JÁNOS, Homolya Huba / Egres Béni zeneszerző: KÓKAI JÁNOS, Primadonna: KONCZ ESZTER, Angelina: KOVÁCS ANDREA, Pártnő: MOLNÁR-KOVÁCS ÉVA, Öltöztetőnő: KALOCSAY MERCEDES</p>
<p style="text-align: justify;">Az előadáson Koltai Judit igazgatónő hozzájárulásával videót és fényképeket is készítettük:</p>
<iframe src="https://www.youtube.com/embed/i4lIqpZPLPQ" width="640" height="360" frameborder="0" allowfullscreen="allowfullscreen"><span data-mce-type="bookmark" style="display: inline-block; width: 0px; overflow: hidden; line-height: 0;" class="mce_SELRES_start">﻿</span></iframe>

A fotókat Tihanyi Károly barátunknak külön köszönjük!

[gallery ids="2859,2860,2861,2862,2863,2865,2866,2867,2868,2869,2870,2871,2872,2873,2874,2876,2877,2878,2879,2880,2881,2882,2883,2884,2885,2886,2887,2888,2890,2891,2892,2893,2894" orderby="rand"]

&nbsp;