Örömmel tájékoztatlak Benneteket, hogy idén is meglátogat bennünket <a href="https://www.amazon.com/Louis-Komzsik/e/B001JRXHXA/ref=sr_tc_2_0?qid=1534783318&amp;sr=1-2-ent" target="_blank" rel="noopener">dr. Louis Komzsik</a>, és a tavalyi megállapodásunknak megfelelően egy rövid előadás keretében ismét elvezet bennünket a matematika, a műszaki tudományok világába.

<img class="alignleft size-medium wp-image-3015" src="http://oroszlanklub.com/wp-content/uploads/2019/06/2019-06-22_162218-214x300.jpg" alt="" width="214" height="300" />Azt gondolom, idén már nem kell félnem belinkelni az előadás anyagát, benne a Lánczos formula iterációs megoldását tartalmazó (egyeseket elborzasztó) eljárás képleteivel, mert tudjuk, hogy Lajos nem csak a Rolls-Royce repülőmotor gyár mérnökeinek a nyelvén képes kommunikálni, hanem a hétköznapi érdeklődőknek is érthetően be tudja mutatni a matematikai, a mérnöki tudományok eredményeit, kiegészítve saját tapasztalataival, és tudománytörténeti érdekességekkel. (Nem linkeltem be, legyen inkább meglepetés!)

Idén olyan amerikai-magyar matematikusokról lesz - érintőlegesen - szó mint <a href="https://hu.wikipedia.org/wiki/P%C3%B3lya_Gy%C3%B6rgy" target="_blank" rel="noopener">Pólya György</a>, <a href="https://hu.wikipedia.org/wiki/Szeg%C5%91_G%C3%A1bor" target="_blank" rel="noopener">Szegő Gábor</a>, <a href="https://hu.wikipedia.org/wiki/Neumann_J%C3%A1nos" target="_blank" rel="noopener">Neumann János</a>, <a href="https://hu.wikipedia.org/wiki/Erd%C5%91s_P%C3%A1l" target="_blank" rel="noopener">Erdős Pál</a>. A fő téma azonban <a href="https://hu.wikipedia.org/wiki/L%C3%A1nczos_Korn%C3%A9l" target="_blank" rel="noopener">Lánczos Kornél</a> lesz, akinek az eredményei alapvetően befolyásolták Lajos munkásságát, szakmai karrierjét.

Az előadást követően kötetlen beszélgetésre kerül sor, és talán egy kis vendéglátásra számíthattok...

Szeretettel várunk minden érdeklődőt, a Budapest V. kerület Belváros-Lipótváros Önkormányzata által is támogatott rendezvényünkön 2019. július 11-én 17 órakor a <a href="http://oroszlanklub.com/elerhetoseg/" target="_blank" rel="noopener">Ráth-ház pinceklubjában</a>, Papnövelde u.2-ben.
<p style="text-align: right;">AOKE és PSZSZ</p>
Fotó: <a href="https://www.facebook.com/tamas.egry" target="_blank" rel="noopener">Egry Tamás</a>