<p style="text-align: justify;">A <a href="http://www.btm.hu/" target="_blank">Budapest Történeti Múzeumban</a> május 1-jéig meghosszabbították az "<a href="http://www.btm.hu/old/varmuzeum/idoszaki/bieder/bieder.htm" target="_blank">Empire és biedermeier bútorművészet Magyarországon</a>" című kiállítást. Jó lehetőség azoknak, akik meg szeretnék nézni az 1810-től, 1951-ig - több mint 140 éven át - a házunkban működött <a href="http://www.btm.hu/old/kiscell/fooldal/kiscell.htm" target="_blank">Arany Oroszlán patika</a> restaurált berendezését.</p>
<p style="text-align: justify;">Az <a href="http://magyarnarancs.hu/snoblesse/empire-es-biedermeier-kiallitas-a-varban-77827" target="_blank">egyik internetes portál</a> így ír - "Bútortörténeti breaking news: a kiállítás fénypontja a a Papnövelde utcai Arany Oroszlán patika (1939-ben átalakított, majd 1951-ben államosított) berendezésének visszaállítása biedermeier kori állapotába."</p>
<p style="text-align: justify;"><a href="http://oroszlanklub.com/wp-content/uploads/pat_2012-04-04_031548.jpg"><img class="alignleft size-medium wp-image-1134" title="A biedermeier kiállításon a restaurált bútor" src="http://oroszlanklub.com/wp-content/uploads/pat_2012-04-04_031548-300x185.jpg" alt="" width="300" height="185" /></a>A kiállítást dr. Rostás Péter, a Kiscelli Múzeum igazgatója rendezte, egyben ő vezette a patika berendezésének feltárását, restaurálását. Nagy megtiszteltetésnek tekintettük, hogy az Igazgató Úr édesapámmal meghívott bennünket a Múzeumba, hogy megmutassa, hol tartanak a feltárással, illetve minden apró részlet után érdeklődött, ami a berendezéssel, a patika üzemelésével kapcsolatos volt.</p>
<p style="text-align: justify;"><a href="http://oroszlanklub.com/wp-content/uploads/pat_2012-04-04_032031.jpg"><img class="alignright size-medium wp-image-1135" title="Jeney Jenő, aki sokszor tanult a patikában (édesanyja 1937-től pénztáros volt)" src="http://oroszlanklub.com/wp-content/uploads/pat_2012-04-04_032031-224x300.jpg" alt="" width="224" height="300" /></a>Talán megbocsájtható, hogy kicsit személyes dolgot írok de éppen ezek után érdeklődött az Igazgató Úr is. A nagymamám a patika alkalmazottja volt 1932-től. Édesapám a közelbe járt polgáriba, és délutánonként a gyógyszertár egyik helyiségében szokott tanulni, majd együtt mentek haza Erzsébetre. Így pontos leírást tudott adni az elrendezésről, a bútorok helyéről, és arról a szomorú tényről is, hogy 1951-ben csak a bútorok egy részét szállították el, például a laboratórium fehér márvánnyal borított gyógyszerkészítő asztalai, egyéb berendezési tárgyai sajnos elvesztek.</p>
<p style="text-align: justify;"><a href="http://oroszlanklub.com/wp-content/uploads/pat_2012-04-04_032430.jpg"><img class="alignleft size-medium wp-image-1136" title="dr. Rostás Péter Emmi néninél a Libál üzletben" src="http://oroszlanklub.com/wp-content/uploads/pat_2012-04-04_032430-214x300.jpg" alt="" width="214" height="300" /></a>A közelben ma is dolgozó <a href="http://oroszlanklub.com/vendegeink/mi-a-titka-emi-neni/" target="_blank">Emmi néni</a>, a már 96 éves optikus volt a másik, aki ismerte a gyógyszertárt. Elmesélte, hogy 1939-ben egy asztalos átépítette a berendezést. Valóban így történt, mert a feltárás során előkerült újságpapírok dátuma igazolta Emmi néni állítását. A feltárás éppen azt jelentette, hogy nem csak restaurálták, hanem a korábbi átalakításokat alaposan átvizsgálva, az épület geometriáját figyelemebe véve, visszaállították az 1939. előtti állapotot.</p>
<p style="text-align: justify;"><a href="http://oroszlanklub.com/wp-content/uploads/pat_2012-04-04_032740.jpg"><img class="alignright size-medium wp-image-1137" title="Valahogy így nézne ki a patika, ha visszahoznák " src="http://oroszlanklub.com/wp-content/uploads/pat_2012-04-04_032740-300x195.jpg" alt="" width="300" height="195" /></a>Pár évvel ezelőtt elabortált kísérletet tettünk a Maret házaspár közreműködésével arra, hogy visszaállítsuk a patikát az eredeti helyén, esetleg modern berendezéssel kombinálva... Külön érdekes momentum, hogy a Múzeum megbízott egy grafikai céget azzal, hogy digitális technikával helyezze el a restaurált bútort az eredeti helyén. Nagyon szép munkát végeztek, külön, jóleső élmény volt megállapítanunk, milyen jó ötlet lett volna visszahozni a patikát...</p>
<p style="text-align: justify;">Nagy örömmel nyugtáztuk, hogy az Arany Oroszlán patika visszanyerte méltó helyét. Nagyon szeretnénk, ha az egész ház - a Ráth ház - szintén visszanyerni azt a megbecsülést, mely úgy érezzük, Hild József egyik legletisztultabb, épületeként megilleti. Köszönjük mindenkinek, aki a múltban, vagy a jövőben ennek a szép munkának a részese volt, illetve kíván lenni...</p>
<p style="text-align: justify;">J.A.</p>