<p style="text-align: left;">Nagy örömmel újságolom, hogy 2018. július 3-án 18 órakor Komzsik Lajossal találkozhattok a klubban. Lajos azok közé tartozik, akik furcsa módon mindenben jók. Sportban, iskolai verekedésben és persze olyan szellemi teljesítményekben, melyek érdemben előreviszik a világot. Kutat, szoftvert fejleszt, könyveket ír, nem utolsó sorban - örökifjú nyugdíjasként - <a href="https://www.math.uci.edu/people/louis-komzsik">külsős professzor a University of Californián</a>, alkalmazott matematikát tanít.</p>
<p style="text-align: left;">Minden évben európai körútra küldte a cége, melynek során előadásokat tartott például a Rolls-Royce repülőgépmotorokat gyártó részlegénél, különböző országokban és egyetemeken, többek között Győrben és Budapesten.</p>
<p style="text-align: left;"><img class="alignright size-medium wp-image-2603" src="http://oroszlanklub.com/wp-content/uploads/2018/06/komzsik-repcsi-300x168.png" alt="" width="300" height="168" />Az a megtiszteltetés ért bennünket, hogy a Siemensnél és az Enterpise-nál tett látogatása között alkalmunk lesz egy beszélgetés során megismerni Komzsik Lajos különleges életútját, ifjúságát, szakmai karrierjének hátterét. Borzasztóan remélem, hogy a találkozásunkból nem fog kimaradni, hogy bepillantást nyerjünk a <a href="https://hu.wikipedia.org/wiki/V%C3%A9geselemes_m%C3%B3dszer">végeselem módszer</a> lényegébe, és legfőképpen néhány érdekes alkalmazásába.</p>
A bátrabbak <a href="http://gyartastrend.hu/kutatas_fejlesztes_innovacio/cikk/a-szimulacio-ma-mar-mindenkie">ide kattintva</a> elolvashatnak egy riportot, illetve figyelmetekbe ajánlom az Enterprise LTD <a href="https://solidedgest.wordpress.com/tag/dr-komzsik-lajos/">egyik mérnökének bejegyzését</a>, melyet Lajos nyugdíjba vonulása alkalmából írt.

<img class="aligncenter wp-image-2602" src="http://oroszlanklub.com/wp-content/uploads/2018/06/komzsik_auto-1024x746.jpg" alt="" width="645" height="470" />